
NARVA LINNAVALITSUS

K O R R A L D U S

Narva								    ____.07.2022. a nr _____ - k


Narvas Tuleviku tn 10a asuva
maa-ala osade tasuta kasutusse andmine
(eraisik J. R.)


1. ASJAOLUD JA MENETLUSE KÄIK

Narva Linnavalitsuse Linnamajandusametile laekus eraisikult J. R., isikukood 49005210218, avaldus, milles palutakse anda ajavahemikuks 07.07.-13.07.2022 kella 9.00-st kuni 23.00, tasuta kasutusse Narvas Tuleviku tn 10a (katastritunnus 51101:001:0051, üldkasutatav maa 100%) (Joonisel A) põhjapoolses küljes Narva toponüümist paremal asuv maa-ala osa Ukraina põgenike infotelgi paigaldamise eesmärgil. Samuti taotleb eraisik anda tasuta kasutusse Tuleviku tn 10a (joonisel B) asuv maa-ala osa 07.07.2022 kunstitegevuse eksponeerimiseks ja 10.07.2022 vabatahtlikele suveürituse korraldamiseks.

Eraisik J. R. tegeleb Narva linnas olevate vabatahtlike meeskondadega, kes osutavad abi Ukraina sõjapõgenikele, sh transiitpõgenikele. 

Narva Linna Sotsiaalabiamet toetab Ukraina põgenikele infotelgi paigaldamist, sh suveürituse vabatahtlikele korraldamist.

Eraisiku J. R. taotlust arutati Narva Linnavalitsuse linnavarakomisjoni koosolekul 06.07.2022 (protokoll nr 3.1-6/10-2022) ning otsustati:
1.1. Soovitada Narva Linnavalitsuse Linnamajandusametile anda eraisikule J. R. ajavahemikuks 07.07.-13.07.2022 kella 9.00-st kuni 23.00, tasuta kasutusse Narvas Tuleviku tn 10a (katastritunnus 51101:001:0051, üldkasutatav maa 100%) (lisa 1 tähis A) põhjapoolses küljes Narva toponüümist paremal Ukraina põgenike infotelgi paigaldamise eesmärgil ning samal aadressil asuva lisas 1  tähisega B märgitud maa-ala osa 07.07.2022 kunstitegevuse eksponeerimiseks ja 10.07.2022 vabatahtlikele suveürituse korraldamiseks.
1.2. Narva Linnavalitsuse Linnamajandusametil esitada punktis 1.1. nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 p 7 ning § 46 lg 4 sätestatu alusel linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.
3.  OTSUS

3.1.	Anda eraisikule J. R. ajavahemikuks 07.07.-13.07.2022 kella 9.00-st kuni 23.00, tasuta kasutusse Narvas Tuleviku tn 10a (katastritunnus 51101:001:0051, üldkasutatav maa 100%) asuvad maa-ala osad (Lisa 1) Ukraina põgenike infotelgi paigaldamise eesmärgil, 07.07.2022 kunstitegevuse eksponeerimiseks ja 10.07.2022 vabatahtlikele suveürituse korraldamiseks.


3.2.	Narva Linnavalitsuse Linnamajandusametil sõlmida eraisikuga J. R. punktis 3.1 nimetatud linnavara tasuta kasutamise leping.
 
4. RAKENDUSSÄTTED

4.1.	Korraldus jõustub seadusega sätestatud korras.
4.2.	Narva Linnavalitsuse Linnamajandusametil teha korraldus teatavaks eraisikule J.R.
4.3.	Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

